På torsdag og fire dage frem optræder Flying Superkids i Aalborgs Vestby. Forberedelserne er allerede igang, og i år kan publikum opleve turneen i et nyt telt, der er specialdesignet til showet, med plads til 700 mennesker. Derudover er der indkøbt et nyt stort lysshow. - Vi håber folk får en totaloplevelse. Vi har forberedt os halvandet år på det her, så vi glæder os sindsygt meget, siger manager Lars Godbersen. De to brødre, der styrer showet, har overtaget foretagenet efter deres far. De hjælper selv til i alle faser både træning, koreografi, opstilling og i selve showet. Og ifølge storebroderen selv, bliver årets turne det bedste show nogensinde. - Vi er så sindsygt stolte. Nu skal alt bare fyres af, og det bliver så fedt, siger Lars Godbersen, der er den ældste af de to brødre. Showet i Aalborg kan ses til og med på søndag den 9. juni på Fjordmarken.

Opsummering:
Igen er et prangende telt slået op på Fjordmarken i Aalborg. Denne gang er det Flying Superkids, der har slået pløkkerne i plænen.